เจริญชัย หินเธาว์

พลเอก เจริญชัย หินเธาว์ (เกิด 1 มกราคม พ.ศ. 2507) เป็นทหารบกชาวไทย ผู้บัญชาการทหารบก  อดีตแม่ทัพภาคที่ 1 อดีตแม่ทัพน้อยที่ 1, อดีตรองแม่ทัพภาคที่ 1, และอดีตผู้บัญชาการกองพลทหารราบที่ 2 รักษาพระองค์

ประวัติ 
พล.อ. เจริญชัย เกิดเมื่อวันที่ 1 มกราคม พ.ศ. 2507 ที่ตำบลท่าหิน อำเภอเมืองลพบุรี จังหวัดลพบุรี บิดาเป็นทหารปืนใหญ่อยู่ที่ศูนย์การทหารปืนใหญ่ จังหวัดลพบุรี จบการศึกษาจากโรงเรียนเตรียมทหารรุ่น 23 (ตท.23) โรงเรียนนายร้อยพระจุลจอมเกล้า รุ่น 34 (จปร.34) โรงเรียนเสนาธิการทหารบก รุ่น 74 และรัฐประศาสนศาสตรมหาบัณฑิต สาขาวิชานโยบายสาธารณะ มหาวิทยาลัยบูรพา

รับราชการ 
พลเอกเจริญชัยเคยรับราชการเป็นผู้บังคับหมวดปืนเล็ก กองพันทหารราบที่ 1 กรมทหารราบที่ 21 รักษาพระองค์ ก่อนจะเจริญก้าวหน้าในหน้าที่ได้ขึ้นเป็น ผู้บัญชาการกองพลทหารราบที่ 2 รักษาพระองค์, รองแม่ทัพภาคที่ 1, แม่ทัพน้อยที่ 1 แม่ทัพภาคที่ 1, ผู้ช่วยผู้บัญชาการทหารบก, และรองผู้บัญชาการทหารบก ก่อนที่ในวันที่ 23 สิงหาคม พ.ศ. 2566 พลเอกเจริญชัยจะได้รับเลือกจากสภากลาโหมให้ดำรงตำแหน่งผู้บัญชาการทหารบกคนใหม่สืบต่อจากพลเอกณรงค์พันธ์ จิตต์แก้วแท้ กระทั่งวันที่ 30 สิงหาคม พ.ศ. 2566 จึงได้มีพระบรมราชโองการโปรดเกล้าฯ แต่งตั้งให้พลเอกเจริญชัยดำรงตำแหน่งผู้บัญชาการทหารบกอย่างเป็นทางการ

เครื่องราชอิสริยาภรณ์

อ้างอิง 

บุคคลจากอำเภอเมืองลพบุรี
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
บุคคลจากมหาวิทยาลัยบูรพา
ผู้บัญชาการทหารบกของกองทัพไทย
แม่ทัพภาคที่ 1